**253/2020. (XII. 10.) „kt.” sz. határozat**

**a Szentannai Sámuel Középiskola és Kollégium fenntartó váltásának hozzájárulásáról szóló 104/2020. (VII.31.) „kt” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e-f) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében,az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel **a Szentannai Sámuel Középiskola és Kollégium fenntartó váltásának hozzájárulásáról szóló 104/2020. (VII.31.) „kt” sz. határozatát**(továbbiakban: Határozat) az alábbiak szerint módosítja:

1. A Határozat 2. pontja helyébe az alábbi 2. pont lép:

„A Képviselő-testület hozzájárul ahhoz, hogy a KEHOP-5.2.2-16-2016-00054 Szentannai Sámuel Középiskola és Kollégium épületenergetikai fejlesztése elnevezésű projekt sikeres lezárása érdekében a Karcag, belterület 4815/1 hrsz-ú ingatlan vonatkozásában a használat joga az Alföldi Agrárszakképzési Centrum részére kerüljön 2026. június 30. napjáig bejegyzésre oly módon, hogy az tovább hasznosítás útján átadhassa a Karcagi Református Egyházközség fenntartásában lévő Szentannai Sámuel Református Gimnázium, Technikum és Kollégium részére.”

1. A Határozat 3. pontja helyébe az alábbi 3. pont lép:

„ A Képviselő-testület hozzájárul ahhoz, hogy a Karcag, belterület 4818, 5310, 5313, valamint 5319 hrsz-ú ingatlanok tekintetében a használat joga 2035. június 30. napjáig kerüljön bejegyzésre a Szentannai Sámuel Református Gimnázium, Technikum és Kollégium részére.”

1. A Határozat egyéb részei változatlanok maradnak.
2. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján a szerződéseket aláírja.

Felelős: Szepesi Tibor polgármester

Határidő: 2020. december 31.

1. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő:2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcag Városi Önkormányzat Jegyzői Iroda, kamarai jogtanácsos, helyben
4. Karcagi Polgármesteri Hivatal Aljegyzői Iroda, Szervezési csoport, helyben
5. Karcagi Polgármesteri Hivatal, Aljegyzői Iroda, Hatósági csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda Kistérségi Csoport, helyben
7. Karcagi Polgármesteri Hivatal Költségvetési, Gazdálkodási és Kistérségi Iroda Költségvetési Csoport, helyben
8. Szentannai Sámuel Református Gimnázium, Technikum és Kollégium, 5300 Karcag, Szentannai S. u. 18.
9. Alföldi Agrárszakképzési Centrum, 6640 Csongrád, Kis-Tisza u. 4/a
10. Karcagi Református Egyházközség, 5300 Karcag, Kálvin. u. 3.

Karcag, 2020.12.09.

|  |  |
| --- | --- |
|  | **(: Szepesi Tibor :)** |
|  | polgármester |